**ELŐTERJESZTÉS**

Bonyhád Város Képviselő - testületének 2018. december hó 13. nap

rendes/rendkívüli testületi ülésére

|  |  |
| --- | --- |
| Tárgy: | Pályázatok benyújtása a TOP CLLD Helyi felhívásra |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: | 188.sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Melléklet: | - |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Megjelent a TOP CLLD HELYI FELHÍVÁS a Kulturális és közösségi terek infrastrukturális fejlesztése - A Városi Könyvtár és parkja infrastruktúra fejlesztése és a városközponti közösségi célokra ki nem használt terület "Perczel Mór Pihenőparkká" alakítása (ERFA) címmel. A helyi felhívás kódszáma: TOP-7.1.1-16-H-102-1.

A felhívás Magyarország Kormányának és a Bonyhádi Helyi Közösség támogatásával, a helyi akciócsoport által elfogadott helyi fejlesztési stratégia célkitűzésével összhangban került meghirdetésre. A Bonyhádi Helyi Közösség Helyi Akciócsoport 2017. május 27-én alakult, 45 taggal, melyből 9 vállalkozás, 14 közszféra és 22 civil szervezet.

A Bonyhádi Helyi Közösségi Fejlesztési Stratégia célja a város életében aktívan résztvevő közösség kialakításához szükséges vonzó, minőségi, fizikai környezet és eszközök biztosítása a város kulturális értékeinek, hagyományainak megőrzéséért, megújításáért, közösségi életének élénkítéséért tevékenykedő együttműködő szervezetek számára. A fejlesztés specifikus célja a lakossági szabadidős lehetőségeinek bővítése, a meglévő értékek ismeretének, megőrzésének, a hagyományok további ápolásának érdekében a színes kulturális programkínálat biztosítása.

A támogatásra rendelkezésre álló tervezett keretösszeg 129.166.667 Ft.

A támogatott támogatási kérelmek várható száma: 2db.

Pályázásra jogosultak köre:

* + 1. 321 Helyi önkormányzat
		2. 322 Helyi önkormányzati költségvetési szerv
		3. 371 Helyi nemzetiségi önkormányzat
		4. 528 Nemzetiségi egyesület
		5. 529 Egyéb egyesület
		6. 551 Bevett egyház
		7. 561 Közalapítvány
		8. 569 Egyéb alapítvány
		9. 572 Nonprofit korlátolt felelősségű társaság

Az igényelhető támogatás összege projektenként minimum 40 000 000 Ft - maximum 75 000 000 Ft

A támogatás intenzitása 100%-os.

A pályázat benyújtása 2019. 01.02-től szakaszos:

2018. február 28.

2018. július 1.

Megvalósítási időszak: 24 hónap.

Az 1. pályázati cél a Solymár Imre Városi Könyvtár felújítása és korszerűsítése, a körülötte lévő park állagmegóvása. Igényelhető támogatás a pályázati keretből 54.166.667,- Ft.

Mindannyiunk előtt ismertek a könyvtár tetőszerkezetének rossz állapota, a könyvtár értékes könyv- és helytörténeti gyűjteményét veszélyeztető beázások. Egyúttal időszerű - az idősek, a kisgyermekes családok által kedvelt, valamint a kulturális programok, pl. a Könyvfesztivál színterét adó - Perczel-kert növényi állományának, parkjának, játszóterének megújítása is. Az önkormányzat éves karbantartásai már nem elegendőek az épület állagmegóvására, szükséges a teljes héjazat cseréje, illetve a közösségi tér szolgáltatásainak bővítése.

A pályázati felhívás lehetőséget biztosít konzorciumi formában történtő támogatási igény benyújtására, így a hasznosítás miatt indokolt a Solymár Imre Városi Könyvtárral közösen, konzorciumban benyújtani a pályázatot.

Az idei őszi beázások miatt az újabb tetőszerkezeti vizsgálat szerint a tető állapota olyan rossz, hogy fennáll a hó súlya alatti beszakadás veszélye. Ezért a tetőcserét mielőbb meg kell kezdeni.

Kérem, a Tisztelt Képviselő-testületet, hogy döntsön a pályázat benyújtásáról!

A pályázati felhívás által biztosított lehetőséggel élve, kérem a tisztelt Képviselő-testületet, hogy a támogatói döntést megelőzően hatalmazzon fel a szükséges tervezői, közbeszerzési, műszaki ellenőri és a kivitelezésre vonatkozó beszerzések lefolytatására, a szerződések megkötésére, azzal a feltétellel, hogy a megvalósítás során a projektben történő elszámolhatóság biztosított legyen! Egyúttal döntsön arról, hogy a kivitelezés sürgőssége miatt a projekt költségeit előfinanszírozza a költségvetés általános tartaléka terhére!

A 2. pályázati cél a város központi részénél található, a volt Strand területének fejlesztése. Igényelhető maximális támogatás 75.000.000,- Ft.

A helyi fejlesztési stratégia által kimutatott igény, hogy a városban pontszerűen jelenlévő, funkció nélküli zöld területeket a minél szélesebb korosztály igényeit figyelembe vevő közösségi térré alakítsuk. A város központi részénél található, volt Strand területe, alkalmas pihenő- és rekreációs célú hasznosításra, mely hozzájárul a helyi közösségek együttműködéséhez is, hiszen színteréül szolgálhat számos civil kezdeményezésnek. Ezen a területen olyan, jelenleg hiányzó funkciók alakíthatók ki, melyek megfelelnek a stratégia által kimutatott fejlesztési céloknak: pl. játszótér, a tinédzser korosztály aktivitását kiszolgáló infrastruktúra, közösségi főzőhelyek, fedett asztalok, padok, rendezett zöldfelületek, sétány.

Kérem, a Tisztelt Képviselő-testületet, hogy döntsön a „Perczel Mór Pihenőpark építése Bonyhádon” címmel pályázat benyújtásáról és az előkészítő tevékenységek beszerzésének megkezdéséről a határozati javaslatban szereplő gazdasági szereplők meghívásával, és hatalmazzon fel a legalacsonyabb összegű árajánlat adóval a feltételes szerződések megkötésére!

**Határozati javaslat**

I. Bonyhád Város Önkormányzatának Képviselő-testülete:

a.) felhatalmazza a polgármestert, hogy a „TOP-7.1.1- 16-H-102-1” kódszámú pályázati felhívásra támogatási kérelmet nyújtson be Bonyhád Város Önkormányzata a Solymár Imre Városi Könyvtárral konzorciumban a „Solymár Imre Városi Könyvtár és park közösségi tér infrastrukturális fejlesztése” címmel az igényelhető maximális támogatás 54.166.667,- Ft összegben, azzal, hogy:

b.) a pályázat nyertessége esetén felhatalmazza a polgármestert a támogatási szerződés aláírására;

c.) felhatalmazza a polgármestert, hogy a projekt előkészítése érdekében a tervezési feladat ellátására az alábbi tervezőktől - gazdasági szereplőktől - kérjen be ajánlatot, majd a legalacsonyabb összegű ajánlatadóval tervezési szerződést kössön, és biztosítja annak előfinanszírozását a 2018. évi költségvetés általános tartaléka terhére:

a) Binea Kft.

b) D.Lamani Bt.

c) Szászépterv Kft.

d.) felhatalmazza a polgármestert, hogy a közbeszerzési feladat ellátására - a kivitelezés közbeszerzési eljárásának lefolytatásához - az alábbi gazdasági szereplőktől kérjen be ajánlatot, majd a legalacsonyabb összegű ajánlatadóval megbízási szerződést kössön, és biztosítja annak előfinanszírozását a költségvetés általános tartaléka terhére:

a) ALD Consulting Kft.

b) Bender Nóra E.V.

c) Innobond Kft.

e.) a kiválasztott közbeszerző a kivitelezésre az alábbi gazdasági szereplőktől kérjen be ajánlatot a pályázat benyújtását követően, majd a legjobb ajánlat adójával kössön vállalkozási szerződést:

a) Baritz Bt.

b) Bonycom Bonyhádi Nonprofit Kft.

c) K-Plan Építő Kft.

d) PSN Építő Kft.

e) Terc-Co Építő Kft.

f.) felhatalmazza a polgármestert, hogy a projekt megvalósítása érdekében a műszaki ellenőri feladat ellátására az alábbi műszaki ellenőröktől kérjen be ajánlatot, majd a legalacsonyabb összegű ajánlatadóval a pályázat eredményétől függő feltételes megbízási szerződést kössön:

a) Badaép Kft.

b) Bajaprin Kft.

c) Bonyber Bt.

II. Bonyhád Város Önkormányzatának Képviselő-testülete:

a.) felhatalmazza a polgármestert, hogy a „TOP-7.1.1- 16-H-102-1” kódszámú pályázati felhívásra támogatási kérelmet nyújtson be Bonyhád Város Önkormányzata nevében „Perczel Mór Pihenőpark építése Bonyhádon” címmel az igényelhető maximális támogatásra, összesen 75 millió forint összegre;

b.) a pályázat nyertessége esetén felhatalmazza a polgármestert a támogatási szerződés aláírására;

c.) felhatalmazza a polgármestert, hogy a projekt előkészítése érdekében a tervezési feladat ellátására az alábbi tervezőktől - gazdasági szereplőktől - kérjen be ajánlatot, majd a legalacsonyabb összegű ajánlatadóval a 2018. évi költségvetés általános tartalék sora terhére kössön szerződést, azzal, hogy nyertes pályázat esetén az összeg a költségvetésben visszavezetésre kerül:

a) Binea Kft.

b) D.Lamani Bt.

c) Szászépterv Kft.

d.) felhatalmazza a polgármestert, hogy a projekt előkészítése érdekében a közbeszerzési feladat ellátására az alábbi gazdasági szereplőktől kérjen be ajánlatot, majd a legalacsonyabb összegű ajánlatadóval feltételes - pályázat nyertességétől függő - megbízási szerződést kössön:

a) ALD Consulting Kft.

b) Bender Nóra E.V.

c) Innobond Kft.

e.) felhatalmazza a polgármestert, hogy a projekt előkészítése érdekében a műszaki ellenőri feladat ellátására az alábbi személyektől kérjen be ajánlatot, majd a legalacsonyabb összegű ajánlatadóval feltételes- pályázat nyertességétől függő - megbízási szerződést kössön:

a) Badaép Kft.

b) Bajaprin Kft.

c) Bonyber Bt.

Határidő a pályázat benyújtására: 2019. február 28.

Felelős: Filóné Ferencz Ibolya polgármester
Végrehajtásért felelős: Filóné Ferencz Ibolya polgármester

Bonyhád, 2018. december 7.

Filóné Ferencz Ibolya
 polgármester